CELEX: 32016R2345
Language: sl
Date: 2016-12-14 00:00:00
Title: Izvedbena uredba Komisije (EU) 2016/2345 z dne 14. decembra 2016 o spremembi Uredbe (ES) št. 262/2009 in Izvedbene uredbe (EU) št. 1079/2012 glede sklicevanja na določbe ICAO (Besedilo velja za EGP )

21.12.2016   
            
            
               SL
            
            
               Uradni list Evropske unije
            
            
               L 348/11
            
         IZVEDBENA UREDBA KOMISIJE (EU) 2016/2345
   z dne 14. decembra 2016
   o spremembi Uredbe (ES) št. 262/2009 in Izvedbene uredbe (EU) št. 1079/2012 glede sklicevanja na določbe ICAO
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 552/2004 Evropskega parlamenta in Sveta z dne 10. marca 2004 o interoperabilnosti evropske mreže za upravljanje zračnega prometa (1) in zlasti člena 3(5) Uredbe,
   po posvetovanju z Odborom za enotno nebo,
   ob upoštevanju naslednjega:
   
               (1)
            
            
               Priloga I k Uredbi Komisije (ES) št. 262/2009 (2) se sklicuje na številne določbe iz zvezkov III in IV Priloge 10 k Čikaški konvenciji, natančneje na prvo izdajo zvezka III, ki vključuje spremembo št. 79, in tretjo izdajo zvezka IV, ki vključuje spremembo št. 77. Od sprejetja Uredbe (ES) št. 262/2009 je ICAO spremenila številne določbe iz Priloge 10 k Čikaški konvenciji, nazadnje je vključila spremembo št. 90 v drugo izdajo zvezka III in spremembo št. 89 v peto izdajo zvezka IV. Sklice v Uredbi (ES) št. 262/2009 na Prilogo 10 k Čikaški konvenciji bi bilo zato treba posodobiti, da bi države članice lahko izpolnile svoje mednarodne pravne obveznosti in zagotovile skladnost z mednarodnim regulativnim okvirom ICAO.
            
         
               (2)
            
            
               Priloga II k Izvedbeni uredbi Komisije (EU) št. 1079/2012 (3) se sklicuje na različne določbe iz zvezka III Priloge 10 k Čikaški konvenciji, natančneje na drugo izdajo zvezka III, ki vključuje spremembo št. 85. Od sprejetja Izvedbene uredbe (EU) št. 1079/2012 je ICAO spremenila številne določbe iz Priloge 10 k Čikaški konvenciji, nazadnje je vključila spremembo št. 90 v drugo izdajo zvezka III. Priloga II k Izvedbeni uredbi (EU) št. 1079/2012 se poleg tega sklicuje na določbe v Postopkih za navigacijske službe zračnega pometa – Upravljanje zračnega prometa ICAO (Procedures for Air Navigation Services – Air Traffic Management) (dokument št. 4444), natančneje na petnajsto izdajo iz leta 2007, ki vključuje spremembo št. 2. Od sprejetja Izvedbene uredbe (EU) št. 1079/2012 je ICAO spremenila številne določbe iz dokumenta št. 4444, nazadnje je vključila spremembo št. 6. Sklice v Izvedbeni uredbi (EU) št. 1079/2012 na Prilogo 10 k Čikaški konvenciji in na dokument št. 4444 bi bilo zato treba posodobiti, da bi države članice lahko izpolnile svoje mednarodne pravne obveznosti in zagotovile skladnost z mednarodnim regulativnim okvirom ICAO.
            
         
               (3)
            
            
               Uredbo (ES) št. 262/2009 in Izvedbeno uredbo (EU) št. 1079/2012 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Besedilo Priloge I k Uredbi (ES) št. 262/2009 se nadomesti z naslednjim:
   
      
         „Določbe Mednarodne organizacije civilnega letalstva iz člena 3(1) in točke 2 Priloge III
      
      
               
                  1.
               
               
                  Poglavje 3 ‚Nadzorni radarski sistemi‘, oddelek 3.1.2.5.2.1.2 ‚IC: spraševalna koda‘ Priloge 10 ICAO ‚Letalske telekomunikacije‘, zvezek IV ‚Sistemi za nadzor in preprečevanje trčenja‘ (peta izdaja – julij 2014, ki vključuje spremembo št. 89).
               
            
               
                  2.
               
               
                  Poglavje 5 ‚Podatkovna zveza zrak-zemlja Mode S SSR‘, oddelek 5.2.9 ‚Poročilo za zmogljivost podatkovnih zvez‘ Priloge 10 ICAO ‚Letalske komunikacije‘, zvezek III ‚Komunikacijski sistemi‘ (druga izdaja – julij 2007, ki vključuje spremembo št. 90).“
               
            
   Člen 2
   Besedilo Priloge II k Izvedbeni uredbi (EU) št. 1079/2012 se nadomesti z naslednjim:
   
      
         „Določbe ICAO iz členov 4 in 8
      
      
               
                  1.
               
               
                  Poglavje 2 ‚Letalske mobilne storitve‘, oddelek 2.1 ‚Značilnosti sistema za komunikacijo zrak–tla na frekvenci VHF‘ in oddelek 2.2 ‚Značilnosti sistema talne naprave‘ dela 2 zvezka III Priloge 10 k Čikaški konvenciji (druga izdaja – julij 2007, ki vključuje spremembo št. 90).
               
            
               
                  2.
               
               
                  Poglavje 2 ‚Letalske mobilne storitve‘, oddelek 2.1 ‚Značilnosti sistema za komunikacijo zrak–tla na frekvenci VHF‘, oddelek 2.3.1 ‚Funkcija sprejemanja‘ in oddelek 2.3.2 ‚Funkcija sprejemanja‘, razen pododdelka 2.3.2.8 ‚VDL – Odpornost na motnje‘ v delu 2 zvezka III Priloge 10 k Čikaški konvenciji (druga izdaja – julij 2007, ki vključuje spremembo št. 90).
               
            
               
                  3.
               
               
                  Oddelek 12.3.1.5 ‚Razmik med kanali 8,33 kHz‘ dok. 4444 ICAO PANS-ATM (petnajsta izdaja – 2007, ki vključuje spremembo št. 6).“
               
            
   Člen 3
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. decembra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 96, 31.3.2004, str. 26.
   
      (2)  Uredba Komisije (ES) št. 262/2009 z dne 30. marca 2009 o določitvi zahtev za usklajeno dodelitev in uporabo spraševalnih kod Mode S za enotno evropsko nebo (UL L 84, 31.3.2009, str. 20).
   
      (3)  Izvedbena uredba Komisije (EU) št. 1079/2012 z dne 16. novembra 2012 o zahtevah glede razmika med govornimi kanali za enotno evropsko nebo (UL L 320, 17.11.2012, str. 14).